[{"text_idx": "#000000", "text": "TU\u0308 molekulaar- ja rakubioloogia instituudi blogi"}, {"text_idx": "#000001", "text": "HomeOlemusloodLennart Rikk: \u201eDNA on elu programmeerimiskeel\u201c"}, {"text_idx": "#000002", "text": "Lennart Rikk: \u201eDNA on elu programmeerimiskeel\u201c"}, {"text_idx": "#000003", "text": "2020.a. lo\u0303pus toimus Tartu U\u0308likooli maskotivo\u0303istlus, kuhu laekus sadakond ideekavandit."}, {"text_idx": "#000004", "text": "Kindlasti on neid, kes u\u0308likooli maskotikonkursist vo\u0303i va\u0308lja valitud vo\u0303iduto\u0308o\u0308st veel kuulnud pole. Nii nagu paljudele tuli u\u0308llatusena, et tudengipa\u0308evade maskott \u201cVillem\u201c ei olegi terve u\u0308likooli maskott. Osadel on veel meeles ka maskott \u201eSammas Paul\u201c, mis pa\u0308ris maskotiks kunagi ei saanudki."}, {"text_idx": "#000006", "text": "Tiksu, eksootilise va\u0308limusega lind, mille ideekorjes vo\u0303ttis Lennart eeskuju Lo\u0303una-Ameerikas elavast linnust Pompadour cotinga\u2019st (purpurkotingast), on algse punase asemel saanud selga u\u0308likooli visuaalidentiteediga enam kokku mineva sinise kuue. Tiksu kuju ise on ja\u0308a\u0308nud samasuguseks nagu esialgses kavandis."}, {"text_idx": "#000008", "text": "Esialgse kavandi edasiarendus, et tagada maskoti vastavus u\u0308likooli va\u0308a\u0308rtustele ja kuvandile (allikas: "}, {"text_idx": "#000009", "text": "Tiksu loomiseni jo\u0303udis peale gu\u0308mnaasiumi lo\u0303ppu enam kui ku\u0308mme aastat arvutigraafiku ja programmeerijana elukutselisena tegelenud Lennart Rikk u\u0308sna viimasel minutil. Seda, et tema to\u0308o\u0308 vo\u0303idukaks kujuneb, ta ei arvanud, kuigi oli la\u0308henenud asjale algusest peale va\u0308ga o\u0303ige nurga alt \u2013 tutvunud paljude teiste, sh tuntumate u\u0308likoolide, maskottidega ja Aasia maskotikultuuriga ning saanud teada, et maskott vo\u0303iks olla multifilmilikult lihtne, kuid veenev, eristuv, natuke eksootilinegi, positiivse kuvandi ja uudishimuliku ilmega. Lisaks oli tema to\u0308o\u0308 konkurentidega vo\u0303rreldes graafiliselt viimistletum ning lo\u0303pptasandi lahendusele suunatud \u2013 maskott, mis on inimese seljas ja na\u0308eb seejuures efektne va\u0308lja."}, {"text_idx": "#000010", "text": "Miks u\u0308likool u\u0308ldse vajab maskotti?"}, {"text_idx": "#000011", "text": "Lennart arvab, et maskott ja\u0308a\u0308b inimesele ha\u0308sti meelde. Na\u0308hes maskotti, suudad visualiseerida kohe seda, millega see maskott seostub \u2013 olgu siis olu\u0308mpiama\u0308ngud vo\u0303i mo\u0303ni u\u0308likool."}, {"text_idx": "#000012", "text": "Maskott vo\u0303iks oma teostusloos jo\u0303uda sinnamaale, et Tiksu seostuks Tartu U\u0308likooliga inimesele ta\u0308navalt niisama palju kui u\u0308likooli kuue sambaga peahoone."}, {"text_idx": "#000013", "text": "Miks ei vo\u0303iks na\u0308iteks Tiksu-vo\u0303tmehoidja olla u\u0308likooli poolt kingitus ko\u0303igile oma lo\u0303petajatele. Mini-maskott pehme nuku Tiksu na\u0308ol vo\u0303iks olla kodus igal Tartu U\u0308likooli oma hinges kandval inimesel, olgu siis va\u0308ikese nuku, pehme kujukese, vo\u0303tmehoidja vm na\u0308ol. Ma\u0308letame ju ko\u0303ik na\u0308iteks 1980.a. olu\u0308mpiama\u0308ngude maskotte, karu Mis\u030cat ja purjeregati maskotti hu\u0308lgepoeg Vigrit, kes olid olemas paljude eestimaalaste kodudes ja meeles ku\u0308mnendeid hiljem. Miks ei vo\u0303iks Tiksu talletuda meie meeltes sarnaselt."}, {"text_idx": "#000014", "text": "U\u0308likooli kleepekad, helkurid, kruusid, kotid ja muud suveniirid \u2013 ko\u0303ikidele nendele vo\u0303iks kanda Tiksu. Lisaks spordipa\u0308evadele ja u\u0308ritustele vo\u0303iks Tiksu olla osaline ka u\u0308likooli tutvustavates videodes, nt sisseastujatele mo\u0303eldes, et neis tekiks maskoti varakult a\u0308ratundmine."}, {"text_idx": "#000015", "text": "Ta\u0308naseks on Tiksu oma esimesed etteasted u\u0308likoolipere u\u0308ritustel teinud ning loodetavasti leiab Tiksu la\u0308himal ajal kiiresti u\u0308les uued tegutsemisvaldkonnad, kuhu teda kaasata saaks."}, {"text_idx": "#000016", "text": "Kuidas to\u0308o\u0308tab kood, milles on kirjutatud DNA?"}, {"text_idx": "#000017", "text": "Lennart ei tulnud u\u0308likooli mitte peale keskkooli lo\u0303ppu vaid aastaid hiljem. Vahepeale mahtusid arvutigraafika alased o\u0303pingud Tallinna Polu\u0308tehnikumis ning u\u0308le ku\u0308mne aasta to\u0308o\u0308d disaineri ja programmeerijana. Teadus on Lennartit aga alati huvitanud ning u\u0308hel hetkel mo\u0303istis ta, et kui ta tahab selle maailmaga la\u0308hemat tutvust teha, tuleb u\u0308likoolilinna poole astuda kas nu\u0308u\u0308d vo\u0303i to\u0303ena\u0308oliselt mitte kunagi. Lennart tuli, kolis selleks hetkeks kodulinnast Tallinnast Tartusse ja ei kahetse."}, {"text_idx": "#000018", "text": "Kas arvutikeelel ja bioloogial on ka midagi u\u0308hist? Kindlasti. Kui programmeerimiskeele va\u0308ljundiks on mingi programm, siis DNA koodi va\u0308ljundiks on kogu teadaolev elu. Kuidas mo\u0303ista aga ta\u0308psemalt, mismoodi neljata\u0308helise DNA koodi po\u0303hjal saab moodustuda to\u0308o\u0308tav organism, na\u0308iteks inimene, on Lennartit alati huvitanud. Ta u\u0308tleb, et o\u0303pingud geenitehnoloogia o\u0303ppekaval on olnud rasked, aga va\u0308ga po\u0303nevad ning ta mo\u0303istab selgelt, et on alles oma tee alguses. Ta kavatseb ja\u0308tkata o\u0303pinguid magistrantuuris, kas siis Eestis vo\u0303i va\u0308ljaspool. Kui ku\u0308sida, kas o\u0303ppekava on vastanud tema ootustele, siis vastab ta, et u\u0308ldpildis jah. Mo\u0303ned o\u0303ppeained on olnud huvitavamad ja paremini u\u0308les ehitatud kui teised, kuid laiemalt mo\u0303eldes on neil ko\u0303igil oma ta\u0308htsus tervikpildi tekkimise soodustamiseks. On ju elus sageli nii, et mingitest asjadest tekib a\u0308ratundmine alles hiljem. Olles na\u0308iteks eeska\u0308tt huvitatud eukaru\u0308ootidest tuleb tundma o\u0303ppida ka prokaru\u0308ootide maailma, sest kui sa tead, kuidas teatud protsessid toimuvad bakterite peal, on sealt edasi vo\u0303imalik u\u0308ldistada seda juba eukaru\u0308ootidele ehk lihtsamalt keerukamale eluvormile."}, {"text_idx": "#000019", "text": "Oma lo\u0303puto\u0308o\u0308s, mida Lennart teeb molekulaar- ja rakubioloogia instituudi rakubioloogia o\u0303ppetoolis, uurib ta, kuidas pa\u0308rmis a\u0308ra vahetada u\u0308he konkreetse valgu see osa, mis seondub kromatiiniga ja mis vo\u0303iks olla selle tagaja\u0308rg."}, {"text_idx": "#000021", "text": "Vabal ajal osaleb Lennart Bioteaduste U\u0308lio\u0303pilaste Seltsi (BU\u0308S) to\u0308o\u0308s olles partnerlussuhete to\u0308o\u0308grupi liige. U\u0308lio\u0303pilasorganisatsiooni to\u0308o\u0308s osalemine vo\u0303tab ku\u0308ll kooli ko\u0303rvalt u\u0308ksjagu lisaaega, kuid Lennart va\u0308a\u0308rtustab BU\u0308S-i missiooni ja organisatsioonikaaslasi ning aktiivseid tegevusi, mida saab koos ette vo\u0303tta."}, {"text_idx": "#000022", "text": "Lisaks meeldib Lennartile tegeleda ekstreemsemate spordialadega nagu na\u0308iteks lumelaud ja wakeboard. U\u0308hte annab harrastada talvel, teist suvel."}, {"text_idx": "#000027", "text": "Sirje Lulla: \u201eMulle endale meeldib tohutult o\u0303ppida!\u201d"}, {"text_idx": "#000028", "text": "Tausta joonis: Kristel Sergo (Olevus Art)"}]